Cuneiform Tablet Kt 92/k 326 (AKT 11a 122)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-IŠTAR a-na ša ki-ma i-a-tí qí-bi-ma i-na pá-ni-tim-ma áš-pu-ra-ku-nu-tí um-ma a-na-ku-ma É.GAL-lúm kà-ra-am i-sà-li-ma ILLAT-tam₄ qá-sú i-ṣa-ba-at-ma ù ni-a-tí ù-lá ú-wa-ša-ar-ni-a-tí a-na kà-ri-im qí-bi-a-ma a-dí ni-a-tí lá ú-wa-šé-ru-ni-a-tí ILLAT-tam₄ lá ú-šé-ru-bu-nim u₄-ma-am ni-a-tí lá ú-wa-šé-ru-ni-a-tí a-na ILLAT-tím ší-ip-ru-tum ší-ta-áp-ru ḫa-al-qá-ni